**Rámcová dohoda na uskutočnenie prác**

(ďalej aj ako „zmluva“)

uzatvorená podľa § 269 odsek 2 a s použitím ustanovení § 536 a nasl. zákona č. 513/1991 Zb. Obchodný zákonník v znení neskorších predpisov

postupmi podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Čl. 1**

**ZMLUVNÉ STRANY**

1. **Objednávateľ:**

Obchodné meno: Mesto Trnava

Sídlo: Hlavná 1, 91771 Trnava, Slovenská republika

IČO: 00313114

DIČ: 2021175728

bankové spojenie: VÚB Trnava

Číslo účtu: SK5902000000000026925212

zastúpený: JUDr. Peter Bročka, LL.M., primátor mesta

osoby oprávnené na rokovanie

vo veciach Zmluvy: JUDr. Peter Bročka, LL.M.,

Kontaktná osoba a

poverený zamestnanec: Mgr. Rastislav Dobrovodský

Telefón: 033/3236105

Email: rastislav.dobrovodsky@trnava.sk

(ďalej len ako „Objednávateľ“)

1. **Dodávateľ:**

Obchodné meno:

Miesto podnikania/sídlo:

IČO:

DIČ:

IČ DPH:

bankové spojenie:

štatutárny orgán:

zápis v registri:

Číslo účtu:

Telefón:

Email:

(ďalej len ako „Dodávateľ“)

(spolu Objednávateľ s Dodávateľom aj ako „zmluvné strany“)

**Preambula**

Zmluvné strany uzatvárajú túto zmluvu ako výsledok verejného obstarávania podlimitnej zákazky postupom podľa príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) na predmet zákazky „**Opravy, obnova a zriadenie zvislého, vodorovného a dočasného dopravného značenia a dopravných zariadení na miestnych a účelových cestách vo vlastníctve a správe Mesta Trnava**“, zverejnenej vo Vestníku verejného obstarávania číslo XX/2023 zo dňa XX.XX.2023 pod značkou XXXXX-WYP.

**Čl. 2.**

**PREDMET ZMLUVY**

2.1 Predmetom zmluvy je uskutočnenie prác – opravy, obnova a zriadenie (dodanie, osadenie, vyznačenie) zvislého, vodorovného a dočasného dopravného značenia a dopravných zariadení (ďalej len „dopravné značenie“) na miestnych a účelových cestách vo vlastníctve a správe Mesta Trnava, podľa špecifikovaného zadania Objednávateľa (ďalej len „Dielo“). Dielom sa na účely tejto zmluvy rozumie aj jeho jednotlivá časť, pokiaľ zo znenia zmluvy nie je zrejmé, že sa týmto označením myslí iba Dielo ako celok.

2.2 Dodávateľ sa zaväzuje počas platnosti tejto Zmluvy pre Objednávateľa vykonávať Dielo podľa podmienok dohodnutých v tejto zmluve, riadne, včas a v súlade s požiadavkami Objednávateľa a riadne vykonané Dielo Objednávateľovi odovzdať. Dodávateľ je pritom povinný vykonať Dielo v požadovanej kvalite, s odbornou starostlivosťou a postupom v súlade so špecifickými podmienkami ustanovenými všeobecne záväznými právnymi predpismi, inými všeobecne platnými normami alebo technickými normami vzťahujúcimi sa na plnenie podľa tejto zmluvy.

2.3 Dodávateľ potvrdzuje, že sa v plnom rozsahu oboznámil s rozsahom a povahou Diela, že sú mu známe technické a kvalitatívne podmienky pre vykonanie Diela, a že disponuje takými kapacitami a odbornými znalosťami, ktoré sú k dodaniu kompletného plnenia potrebné.

2.4 Objednávateľ sa zaväzuje  riadne vykonané a odovzdané Dielo od Dodávateľa v súlade s touto zmluvou prevziať a zaplatiť Dodávateľovi dohodnutú cenu podľa platobných podmienok dohodnutých v tejto zmluve.

2.5 Pre účely tejto zmluvy sa miestnymi a účelovými cestami rozumejú všeobecne prístupné a užívané ulice, cesty a priestranstvá, ktoré slúžia miestnej doprave a sú zaradené do siete miestnych alebo účelových ciest. Objednávateľ ako vlastník a správca týchto ciest je povinný tieto cesty udržiavať v stave zodpovedajúcom účelu, na ktorý sú určené.

2.6 Technická špecifikácia predmetu zmluvy:

1. realizácie nového vodorovného dopravného značenia (ďalej len „VDZ“) nástrekom farby alebo z náterových hmôt určených výrobcom na tento účel v predpísanej hrúbke a kvalitnom retroreflexnom vyhotovení,
2. obnovy existujúceho VDZ nástrekom farby určenej výrobcom na tento účel v predpísanej hrúbke a kvalitnom reflexnom, prípadne protišmykovom vyhotovení,
3. v prípade zmeny existujúceho VDZ, odstránenie pôvodného značenia zbrúsením, vodným lúčom alebo iným vhodným spôsobom, podľa špecifikácie Objednávateľa,
4. natieračské práce v rámci údržby dopravného značenia a dopravného zariadenia,
5. v prípade nového vodorovného značenia – zameranie a predznačenie plôch
6. pred realizáciou nového vodorovného značenia, pri zmene existujúceho alebo pri obnove existujúceho vodorovného dopravného značenia, z očistenia povrchu vozovky, plochy parkoviska a pod., v závislosti od znečistenia mechanickým odstránením nečistôt, pozametaním, povysávaním, príp. umytím vodným lúčom alebo použitím vhodného roztoku, prípadne iným vhodným spôsobom podľa špecifikácie Objednávateľa s potrebou dosiahnuť čo najvyššiu kvalitu a životnosť dopravného značenia,
7. odstránenia (demontáže) zvislých dopravných značiek z nosičov alebo konzol s naložením na dopravný prostriedok a s odvozom do vzdialenosti 5 km, pričom odstránené zvislé dopravné značky zostávajú majetkom Objednávateľa, ktorý si ich prevezme na základe súpisu takýchto odstránených dopravných značiek spracovaným Dodávateľom, pričom Dodávateľ je povinný spracovať súpis takýchto odstránených dopravných značiek
8. úpravu spevnených a nespevnených plôch po demontáži dopravných značiek a dopravných zariadení,
9. odstránenia (demontáže) nosičov alebo konzol zvislých dopravných značiek alebo dopravných zariadení s naložením na dopravný prostriedok a s odvozom do vzdialenosti 5 km, zásyp, zhutnenie, prípadne dočistenie a úprava okolia do pôvodného stavu, musí byť realizované tak, aby starý nosič netvoril prekážku – odrezanie v nivelete chodníka, vyplnenie betónom, alebo vybúranie, vykopanie s následnou úpravou miesta do stavu pred osadením dopravnej značky,
10. osadenia oceľového stĺpika alebo konzoly do betónovej pätky s vykopaním alebo vyvŕtaním jamôk do vhodnej hĺbky v zmysle príslušných a platných TP a STN, v spevnenom podklade alebo v zeleni,
11. dodávky dopravných značiek, príslušenstva a dopravných zariadení,
12. montáže zvislých dopravných značiek na oceľový stĺpik, konzolu, ich zavesenie na lano výložníkov,
13. montáže zvislých dopravných značiek na stožiar verejného osvetlenia,
14. opravy poškodených zvislých dopravných značiek, nosných konštrukcií a dopravných zariadení,
15. opravy nosičov dopravného značenia a dopravných zariadení,
16. chemického čistenia zvislých dopravných značiek znečistených nástrekom sprejov,
17. údržby a mechanického čistenia zvislých dopravných značiek a dopravných zariadení od nečistôt,
18. montáže dopravných zrkadiel na stĺpiky, konzoly, alebo na stožiar verejného osvetlenia,
19. ich oprava a demontáž
20. montáže, osadenia, demontáže a údržby dopravných zariadení,
21. odvoz vybúraných hmôt a stavebnej sute k likvidácii na regulovanej skládke
22. iné práce súvisiace s opravami, obnovou a zriaďovaním zvislého a vodorovného dopravného značenia a dopravných zariadení,
23. osadenie dočasného dopravného značenia podľa potrieb a požiadaviek Objednávateľa na základe projektov dopravného značenia, pre zabezpečenie iných činností,
24. pravidelná kontrola dopravného značenia na miestnych a účelových cestách vo vlastníctve a správe Mesta Trnava.

**Čl. 3**

**ČAS PLNENIA**

3.1. Dodávateľ sa zaväzuje vykonávať Dielo od účinnosti zmluvy po dobu jej platnosti v rozsahu a v termínoch podľa samostatných objednávok vystavených Objednávateľom na základe tejto zmluvy.

3.2. Konkrétny rozsah Diela bude určený Objednávateľom čiastkovo, podľa potreby, v samostatných objednávkach zaslaných Dodávateľovi e-mailom na adresu .............................., v pracovné dni v pracovnom čase od 7.00 h do 16.00 h, s uvedením špecifikácie rozsahu prác, miestom plnenia termínom ich dokončenia (ďalej len „Bežné objednávky“). Každú Bežnú objednávku doručenú podľa tohto článku 3 Objednávateľom sa Dodávateľ zaväzuje potvrdiť bez zbytočného odkladu, najneskôr však do dvoch (2) dní odo dňa jej doručenia, zaslaním potvrdenia na e-mailovú adresu uvedenú v objednávke. V prípade, ak Dodávateľ objednávku nepotvrdí spôsobom a/alebo v lehote dohodnutej v tomto bode 3.2, považuje sa objednávka za doručenú dňom nasledujúcim po uplynutí lehoty dohodnutej v predchádzajúcej vete.

3.3 Objednávky na odstránenie havarijného stavu budú oznámené Dodávateľovi telefonicky na číslo ................................ v pracovné dni v pracovnom čase od 7.00 h do 16.00 h, ako aj v čase od 16.00 do 07.00 h, a počas dní pracovného pokoja. Ak telefonická komunikácia nebude úspešná a/alebo nebude možné sa telefonicky s Dodávateľom kontaktovať, bude objednávka zaslaná Dodávateľovi e-mailom na adresu .............................., túto je Dodávateľ do 2 (dvoch) hodín povinný potvrdiť. V prípade, ak Dodávateľ objednávku nepotvrdí spôsobom a/alebo v lehote dohodnutej v tomto bode 3.3, považuje sa objednávka za doručenú alebo oznámenú dňom nasledujúcim po uplynutí lehoty dohodnutej v predchádzajúcej vete.

3.4 Za havarijný stav sa pre účely tejto zmluvy považuje poškodenie alebo odcudzenie dopravného značenia a dopravných zariadení, ktoré spôsobuje závažné vady v zjazdnosti ciest a iné, nepredvídateľné, rizikové skutočnosti a situácie, ktoré je nevyhnutné ihneď odstrániť.

3.5 Dodávateľ je povinný riadne vykonať a odovzdať Dielo na základe Bežnej objednávky v  termíne uvedenom v objednávke:

a) najneskôr do 10 (desiatich) dní odo dňa potvrdenia objednávky alebo doručenia objednávky, ak nedošlo k potvrdeniu objednávky Dodávateľom;

b)  najneskôr do 30 (tridsiatich) dní odo dňa potvrdenia objednávky alebo doručenia objednávky, ak nedošlo k potvrdeniu objednávky Dodávateľom, v prípade vykonania Diela vo väčšom rozsahu (realizácia nových zón);

c) najneskôr do 5 (piatich) dní odo dňa potvrdenia objednávky alebo doručenia objednávky, ak nedošlo k potvrdeniu objednávky Dodávateľom, v prípade, ak Dielo zahŕňa zriadenie dočasného dopravného značenia.

Dodávateľ je povinný začať vykonávať Dielo podľa Bežnej objednávky najneskôr do 2 (dvoch) pracovných dní odo dňa potvrdenia objednávky alebo doručenia objednávky, ak nedošlo k potvrdeniu objednávky Dodávateľom.

3.6 V prípade  havarijného stavu je Dodávateľ povinný začať vykonávať Dielo najneskôr do 2 (dvoch) hodín od doručenia alebo oznámenia objednávky Objednávateľom a súčasne je Dodávateľ povinný riadne vykonať a odovzdať Dielo   v termíne oznámenom alebo uvedenom v objednávke, najneskôr do 4 (štyroch) hodín od doručenia alebo oznámenia objednávky.

 V týchto prípadoch je Dodávateľ najmä/nie výlučne povinný označiť poškodené úseky cesty dopravným značením, zabezpečiť osadenie zvislých dopravných značiek o dávaní prednosti v jazde (201-203), značiek o prednosti v jazde (301-304), zákazy vjazdu (230-249), smer jazdy (201-216), jednosmerná cesta (321) a dodatkové tabuľky s tvarom križovatiek (510).

3.7 Pre vylúčenie pochybností platí, že činnosti súvisiace s predmetom tejto zmluvy bude Dodávateľ na základe jednotlivých požiadaviek a pokynov Objednávateľa realizovať počas celej doby platnosti zmluvy, v pracovných dňoch, ako i počas   dní pracovného pokoja podľa aktuálneho stavu komunikačnej siete v danom období, za účelom zaistenia plynulej a bezpečnej cestnej premávky.

**Čl. 4**

**CENA PLNENIA**

4.1 Jednotková cena plnenia vychádza z ponuky a cenovej špecifikácie Dodávateľa, ktorá tvorí neoddeliteľnú prílohu tejto Zmluvy.

4.2 Celkový finančný limit za vykonanie Diela podľa tejto zmluvy je 338.346,- EUR bez DPH (slovom tristotridsaťosemtisíctristoštyridsaťšesť eur bez DPH).

 Sadzba DPH v % ............. a výška DPH xxxxxxxxxx EUR

 Celkový finančný limit za vykonanie Diela vrátane DPH xxxx EUR (slovom ... eur s DPH)

 Celkový finančný limit za vykonanie Diela je určený ako maximálna predpokladaná hodnota všetkých plnení, ktoré sa predpokladajú počas platnosti a účinnosti tejto Zmluvy, a súvisia s vykonaním Diela a akýmikoľvek inými nákladmi Dodávateľa.

 Celkový finančný limit za vykonanie Diela dohodnutý v tomto bode 4.2 je predpokladaný, Objednávateľ si vyhradzuje právo nevyčerpať celkový finančný limit za vykonanie Diela a Dodávateľ sa zaväzuje uvedené právo Objednávateľa akceptovať.

4.3 Pre vylúčenie pochybností platí, že Dodávateľ je povinný zabezpečiť všetky tovary, služby a práce, ktoré sú nevyhnutné a potrebné k riadnemu plneniu tejto zmluvy a riadnemu vykonaniu Diela, aj keď nie sú vyslovene uvedené v tejto zmluve, pričom náklady na tieto tovary, služby a práce sú zahrnuté do ceny plnenia podľa tejto zmluvy. Dodávateľ nie je oprávnený účtovať objednávateľovi dopravné náklady, ktoré budú zahrnuté v cene prác.

4.4 Celkový finančný limit za vykonanie Diela dohodnutý v tomto článku 4 predstavuje cenu konečnú. Dodávateľovi nevznikne nárok na úhradu akýchkoľvek dodatočných nákladov; všetky ceny predložené Dodávateľom zohľadňujú primerané, preukázateľné náklady a primeraný zisk. Dodávateľ sa nemôže dovolávať a uplatňovať nároky na zvýšenie ceny plnenia v prípade vlastných chýb alebo nedostatkov riadenia a koordinácie činností pri príprave a realizácii plnenia.

4.5 Práce a služby, ktoré Dodávateľ vykonal bez zadania, ktoré je písomne potvrdené Objednávateľom, alebo v dôsledku svojvoľného odchýlenia od zmluvy, nie je povinný Objednávateľ zaplatiť.

**Čl. 5**

**PLATOBNÉ PODMIENKY**

* 1. Dodávateľ je oprávnený vystaviť Objednávateľovi faktúru:

a) samostatne za vykonanie Diela podľa Bežných objednávok a objednávok na odstránenie havarijného stavu, 1x mesačne, vždy do 15-teho dňa nasledujúceho mesiaca;

b) samostatne za vykonanie Diela, ktorého obsahom je zabezpečenia dočasného dopravného značenia, 1x mesačne, vždy do 15-teho dňa nasledujúceho mesiaca;

c) samostatne za vykonanie Diela väčšieho rozsahu (realizácia nových zón), do 7 (siedmich) dní odo dňa odovzdania a prevzatia takéhoto Diela podľa článku 7 tejto zmluvy.

K faktúre bude priložený súpis Dodávateľom skutočne vykonaných prác potvrdený Objednávateľom, spracovaný na podklade záznamov z pracovného denníka podľa bodu 6.7 tejto zmluvy.

* 1. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, informácie podľa § 3a ods. 1 zákona č. 513/1991 Zb. Obchodný zákonník v znení neskorších predpisov a náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov; prílohou faktúry bude Objednávateľom potvrdený súpis skutočne vykonaných prác s uvedením identifikačných údajov všetkých objednávok, ku ktorým sa vystavuje faktúra.
	2. Zmluvné strany sa dohodli, že Dodávateľ nevystavuje preddavkové zálohové faktúry.
	3. Písomná faktúra sa doručuje v dvoch vyhotoveniach na adresu Objednávateľa uvedenú v záhlaví tejto zmluvy.
	4. Lehota splatnosti faktúry je 30 dní od jej doručenia Objednávateľovi.
	5. V prípade, ak faktúra nebude spĺňať náležitosti podľa bodu 5.2 tohto článku zmluvy alebo v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Dodávateľovi na dopracovanie, resp. opravu. Nová lehota splatnosti začína plynúť okamihom doručenia opravenej faktúry Objednávateľovi.

**Čl. 6**

**PODMIENKY PLNENIA**

6.1. Dodávateľ je povinný pri vykonávaní Diela dodržiavať platné všeobecne záväzné právne normy, technické normy a dodržiavať pokyny Objednávateľa, pričom je zároveň povinný bez zbytočného odkladu upozorniť Objednávateľa na nevhodnú povahu pokynov daných Objednávateľom. Dielo musí byť dodané/poskytnuté v požadovanej kvalite a nesmie mať žiadne vady a nedostatky brániace jeho prebratiu alebo užívaniu.

6.2 Dodávateľ sa zaväzuje vykonávať Dielo s prihliadnutím podľa aktuálne klimatické podmienky tak, aby boli zabezpečené všetky podmienky odborného vykonania Diela. V závislosti od počasia bude môcť niektoré pracovné operácie časovo posunúť a to vždy tak, aby sa časový posun neprejavil negatívne na kvalite plnenia, čím nie je dotknutá povinnosť Dodávateľa vykonať Dielo v termínoch dohodnutých podľa článku 3 tejto zmluvy.

* 1. Dodávateľ sa zaväzuje, že pri plnení zmluvy nepoužije žiadny materiál/tovar/prípravok, o ktorom je v dobe jeho použitia známe, že je nevhodný na použitie. Pokiaľ Dodávateľ túto povinnosť poruší, preberá na seba všetku zodpovednosť za škody a dôsledky s tým spojené alebo vyvolané.

Ak bude Dodávateľ zabezpečovať vykonávanie Diela vlastnými odbornými a technickými prostriedkami musí disponovať príslušnými technickými a odbornými predpokladmi. Dodávateľ je za týmto účelom povinný zabezpečiť    potrebné množstvo kvalifikovaných a technicky spôsobilých pracovníkov, strojné zariadenie a technické vybavenie. Pri vykonaní Diela bude Dodávateľ postupovať samostatne, bez nutnosti podrobného usmerňovania zo strany Objednávateľa , čím nie je dotknutá povinnosť Dodávateľa dodržiavať pokyny Objednávateľa v zmysle bodu 6.1 tohto článku.

* 1. Dodávateľ v plnom rozsahu zodpovedá za bezpečnosť a ochranu zdravia všetkých osôb vo vzťahu k Dodávateľovi pri plnení tejto zmluvy a pri dodaní/poskytnutí plnenia vo verejnom priestranstve vykoná také bezpečnostné opatrenia, aby nedošlo k ohrozeniu osôb alebo majetku v bezprostrednom okolí miesta plnenia. Dodávateľ je povinný zabezpečiť si na vlastné náklady osobné ochranné pomôcky na ochranu zdravia pracovníkov Dodávateľa alebo osôb vo vzťahu k Dodávateľovi. Pri zistení nedostatkov za sankčné postihy zo strany orgánov štátnej alebo verejnej správy za nesplnenie alebo nedodržanie uvedených povinností zodpovedá Dodávateľ.
	2. Dodávateľ zabezpečí sám a na vlastné náklady odvoz a zneškodňovanie odpadov, ktoré sú výsledkom jeho činnosti pri plnení tejto zmluvy.
	3. Dodávateľ je povinný viesť prehľadný register činností (ďalej aj ako „pracovný denník“ alebo „denník“) po celú dobu platnosti tejto zmluvy. Je povinný v ňom zaznamenávať čas, miesto, rozsah prác, , definíciu použitého materiálu s celkovým vyčíslením nákladov a všetky ďalšie podstatné skutočnosti, ku ktorým došlo počas realizácie prác a majú vplyv na plnenie tejto zmluvy. Okrem toho je Dodávateľ povinný od začiatku prác až do ich ukončenia fotograficky dokumentovať priebeh realizácie Diela a fotodokumentáciu predložiť Objednávateľovi spolu s Objednávateľom potvrdeným súpisom skutočne vykonaných prác a faktúrou vystavenou podľa článku 5 tejto zmluvy. Pracovný denník musí byť spracovaný v prehľadnej tabuľkovej a editovateľnej forme, pričom slúži Dodávateľovi aj na spracovanie súpisu skutočne vykonaných prác a na potvrdenie odovzdania a prevzatia Diela podľa článku 7 tejto zmluvy.
	4. V prípade potreby a požiadavky Objednávateľa je Dodávateľ povinný zúčastniť sa potrebných pracovných rokovaní, prípadne zasadnutí komisií a zasadnutí mestskej rady, prípadne mestského zastupiteľstva a odborne poskytnúť požadované informácie.
	5. Objednávateľ má právo vykonávať priebežnú kontrolu vykonávania Diela a kontrolovať jednotlivé postupy a kvalitu vykonávania Diela. Kontrolu podľa predchádzajúcej vety môže vykonávať nielen zamestnanec Objednávateľa, ale aj Objednávateľom poverená osoba, ktorej je Dodávateľ povinný po predložení poverenia Objednávateľa poskytnúť maximálnu súčinnosť. Objednávateľ má právo si vyhradiť, že sa konkrétna pracovná operácia pri vykonávaní Diela vykoná podľa jeho osobitných pokynov. Dodávateľ je povinný bez zbytočného odkladu upozorniť Objednávateľa na nevhodnú povahu pokynov daných Objednávateľom.
	6. Dodávateľ je povinný zabezpečiť na vlastné náklady  pred začiatkom realizácie vykonávania Diela osadenie prenosného dopravného značenia v primeranom rozsahu v zmysle vydaného určenia na osadenie prenosného dopravného značenia a v súlade s aktuálne platnými právnymi predpismi. Počas prác je Dodávateľ povinný kontrolovať rozmiestnenie prenosného dopravného značenia a v prípade jeho poškodenia alebo odcudzenia ho opraviť a/alebo doplniť.
	7. Dodávateľ je povinný zabezpečiť vykonávanie Diela takým spôsobom, ktorý v najmenšej možnej miere ovplyvní plynulosť cestnej premávky v mieste plnenia.
	8. Technické požiadavky na vykonanie Diela podľa tejto zmluvy:
1. použitie, kvalita použitých materiálov a výrobkov pre dopravné značenia a dopravné zariadenia musí zodpovedať parametrom podľa príslušných a platných STN/ EN noriem a TP SSC
2. Dodávateľ je povinný dopravné značky vyhotoviť s technickými požiadavkami v zmysle VL 6.1 Zvislé dopravné značky platného od 01.10.2021, STN 01 8020:2018 Dopravné značky na pozemných komunikáciách, vyhlášky MV SR č. 30/2020 Z.z. o dopravnom značení, zákona č. 8/2009 Z. z. o cestnej premávke a o zmene a doplnení niektorých zákonov, TP 013 - systém hodnotenia zvislých a vodorovných dopravných značiek, Zásad pre používanie dopravného značenia na pozemných komunikáciách, určených MDPT SR č. p.: 1234/270-98 zo dňa 11.3.1999, TP 014 „Plán kvality na proces aplikácie vodorovných dopravných značiek podľa STN P ENV 13459-2“, TP 069: Použitie dopravných značiek a dopravných zariadení na označovanie pracovných miest, platný od 01.01.2022
3. Dodávateľ je povinný realizovať vykonanie Diela v súlade s normami STN EN 13422 Dopravné zariadenia na pozemných komunikáciách. Prenosné vodiace bezpečnostné zariadenia. Dopravné kužele a dopravné valce, STN EN 1423 Materiály na vodorovné dopravné značenie pozemných komunikácií. Posypové materiály. Balotina, protišmykové prísady a ich zmesi, STN EN 1423/AC Materiály na vodorovné dopravné značenie pozemných komunikácií. Posypové materiály. Balotina, protišmykové prísady a ich zmesi, STN EN 1436 Materiály na dopravné značenie pozemných komunikácií. Požiadavky na vodorovné dopravné značky a skúšobné metódy, STN EN 1463-1 Materiály na vodorovné dopravné značenie pozemných komunikácií. Retroreflexné dopravné gombíky. Časť 1: Základné funkčné požiadavky a STN EN 13212 Materiály na vodorovné dopravné značenie pozemných komunikácií. Požiadavky na vnútropodnikovú kontrolu výroby, STN EN 12899-3 Trvalé zvislé dopravné značky. Časť 3: Smerové stĺpiky a odrazky, STN EN 1424 a STN EN 1424/A1 Materiály na dopravné značenie pozemných komunikácií. Premixová sklená balotina, STN EN 1790 Materiály na vodorovné dopravné značenie pozemných komunikácií
4. v prípade novelizácie noriem, technických predpisov, zákonov a vyhlášok, ktoré majú priamy súvis s realizáciou dopravného značenia a dopravného zariadenia, vrátane prípadných zmien predpisov uvedených v písm. b) a c) tohto bodu 6.13, je Dodávateľ povinný legislatívne zmeny akceptovať a aplikovať v plnom rozsahu bez nároku na zmenu ceny položiek zmluvy.

6.14 Dodávateľ je povinný odborne zabezpečiť certifikované systémy najmä:

1. profilované značenie termoplastom,
2. profilovaný dvojzložkový plast za studena,
3. štruktúrované značenie – profilovaný dvojzložkový plast,
4. aplikáciu balotiny a iných retroreflexných i abrazívnych materiálov a prvkov,
5. farba,
6. sprayplast a podobne.
	1. Vodorovné dopravné značenia musí spĺňať znaky kvality, trvanlivosti vodorovného dopravného značenia s výraznou retroreflexnou a protišmykovou úpravou.
	2. Osobitné technicko-kvalitatívne požiadavky pre realizáciu VDZ:
7. realizácia VDZ sa bude vykonávať na základe objednávky/pokynu Objednávateľ jednozložkovou (farba) alebo dvojzložkovou farbou (plast), prípadne iným vhodným spôsobom s odtieňom materiálu bielej, oranžovej, modrej, zelenej, žltej, červenej alebo čiernej farby
8. pre VDZ sa požadujú svetelno-technické vlastnosti a merný súčiniteľ svietivosti spätne reflexných materiálov, ktorý nesmie klesnúť počas záruky pod požadované hodnoty v zmysle súčasne platných a príslušných TP a STN
9. Dodávateľ je oprávnený použiť iba také materiály pre retroreflexnosť, ktoré sú doporučené výrobcom použitej balotiny v zmysle technického listu výrobku, ktorý je v súlade s certifkátom zhody
10. použité materiály/farba, balotina, štruktúrované značenie/musia mať platné certifikáty zhody podľa zákona č. 133/2013 Z.z. o stavebných výrobkoch a vykonávacej vyhlášky MDV SR č. 162/2013 Z.z.

6.17 Požiadavky na vyhotovenie vodorovnej dopravnej značky:

1. viditeľnosť vodorovných dopravných značiek cez deň - určená farebnosťou špecifikovanou trichromatickými súradnicami tolerančných oblastí v kolorimetrickom trojuholníku CIE (tabuľka 7 a STN EN 1436+A1 tabuľka 6), koeficientom jasu alebo koeficientom jasu pri difúznom osvetlení (STN EN 1436 tabuľka 1 alebo 2). Viditeľnosť vodorovných dopravných značiek v noci - určená hodnotou koeficienta vratného odrazu (retroreflexie) podľa STN EN 1436+A1 tabuľky 3, 4, 5. Odolnosť proti šmyku -meraná metódou uvedenou v prílohe D STN EN 1436+A1 a musí spĺňať požiadavky STN EN 1436+A1 tabuľky 7.
2. Minimálne požadované triedy funkčnosti vodorovnej dopravnej značky:
* koeficient vratného odrazu za sucha trieda RL R2,
* koeficient jasu trieda B2,
* protišmyková odolnosť trieda SRT S3,
* koeficient jasu pri difúznom osvetlení trieda Qd Q2,
* trvanlivosť IO 1,
* informácie o výrobku.

6.18 Požiadavky na vyhotovenie zvislej dopravnej značky:

1. vyhotovenie zvislých dopravných značiek na tabuli z pozinkovaného plechu s ochranným lemom (dvojitým prehnutím okraja tabule) - nosiče a spojovací materiál v antikoróznom vyhotovení. Funkčná plocha zvislej dopravnej značky a dopravnej značky bude vyhotovená s aplikáciou retroreflexnej fólie triedy 1 (Ref1), triedy 2 (Ref2) alebo triedy 3 (Ref3)
2. minimálne požadované triedy funkčnosti výrobku zvislej dopravnej značky, podľa STN EN 12899-1:
* prederavenie líca : P3,
* použitie okrajov : E2,
* dynamické zaťaženie snehom : DSL1,
* zaťaženie pôsobením vetra : WL3,
* bodové zaťaženie : PL1,
* odolnosť proti korózii : SP1, SP2,
* dočasné výchylky : TDB1, TDT1.

6.19 Dopravné značky a dopravné zariadenia budú zabudované v zmysle zásad pre používanie dopravného značenia na cestách. Ich osádzanie a vyznačovanie musí byť realizované tak, aby značenie nebolo vo vzájomnom rozpore, a to aj pri čiastkovej realizácii v čase, keď ešte nie je dokončené celé značenie v zmysle schváleného projektu. (povinnosť zabezpečiť napr. dočasným zneplatnením zvislých dopravných značiek a podobne) Nedodržanie tejto podmienky Dodávateľom bude považované za porušenie zmluvy a môže byť sankcionované zmluvnou pokutou podľa bodu 8.2, písm. b) tejto zmluvy.

6.20 Označenie a preukázanie zhody vlastností výrobku s príslušnými technickými špecifikáciami je Dodávateľ povinný zdokladovať Objednávateľovi na požiadanie Objednávateľa, podľa zákona č. 133/2013 Z. z. o stavebných výrobkoch a o zmene a doplnení niektorých zákonov a zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v aktuálnom znení.

6.21 Dodávateľ sprístupní Objednávateľovi v listinnej alebo v elektronickej forme nasledovné informácie o dopravných značkách, nosičoch dopravných značiek, dopravných zariadeniach, ich súčastiach a príslušenstve:

1. návod na montáž a osadenie,
2. podrobné informácie o akýchkoľvek obmedzeniach týkajúcich sa umiestnenia alebo použitia,
3. návod na používanie, údržbu a čistenie.
	1. V rámci odbornej starostlivosti je Dodávateľ povinný predkladať Objednávateľovi návrhy najvýhodnejšieho technického, technologického, finančného riešenia pripravovaného dopravného značenia, s potrebným zdôvodnením a s orientačným výkazom výmer (priebežnou kalkuláciou), ak je o to Objednávateľom požiadaný.
	2. Dodávateľ je povinný zabezpečiť, že bude počas celej doby platnosti tejto zmluvy zapísaný v registri partnerov verejného sektora v prípade, ak má povinnosť byť v ňom zapísaný.

**Čl. 7**

**ODOVZDANIE A PREVZATIE PLNENIA**

7.1 Povinnosť dodať Dielo podľa tejto zmluvy splní Dodávateľ riadnym vykonaní a odovzdaním Diela Objednávateľovi na základe zápisov v denníku. Po vykonaní práce za príslušný kalendárny mesiac predloží Dodávateľ Objednávateľovi na odsúhlasenie súpis skutočne vykonaných prác spracovaný podľa zápisov v denníku za rozhodné (fakturované) obdobie. Objednávateľ prostredníctvom povereného zamestnanca podpisom súpisu skutočne vykonaných prác potvrdí správnosť a úplnosť súpisu skutočne vykonaných prác a prevezme vykonané Dielo. Súpis skutočne vykonaných prác spracovaný na základe zápisov v denníku, s podpisom povereného zamestnanca Objednávateľa podľa predchádzajúcej vety, je podkladom pre oprávnenosť vystavenia faktúry za vykonanie Diela podľa čl. 5 zmluvy.

7.2 Objednávateľ si vyhradzuje právo neprevziať Dielo, ktoré vykazuje vady a nedorobky alebo ktoré nebude v požadovanej kvalite, resp. ktorého súčasť nebude posúdená povereným zamestnancom Objednávateľa a vyhodnotená ako vhodný ekvivalent. V prípade neprevzatia takéhoto plnenia Objednávateľ vyzve zápisom do denníka k odstráneniu nedostatkov s uvedením technicky primeraného termínu ich odstránenia. Rozhodnutie povereného zamestnanca Objednávateľa o nedostatočnej kvalite, resp. o nevhodnosti použitého ekvivalentu musí byť v denníku písomne odôvodnené. Neodstránenie nedostatkov Diela zo strany Dodávateľa v lehote dohodnutej v tomto bode 7.2 sa považuje za podstatné porušenie povinností Dodávateľa vyplývajúcich z tejto zmluvy.

* 1. Záručná doba na zvislé dopravné značenie je:
1. 7 rokov - pozinkovaný oceľový plech, fólia s retroreflexnou úpravou výkonnostnej triedy 1
2. 10 rokov - pozinkovaný oceľový plech, fólia s retroreflexnou úpravou výkonnostnej triedy 2 a 3
3. 10 rokov - hliníkový plech, fólia s retroreflexnou úpravou výkonnostnej triedy 2 a 3 (veľkoplošné dopravné značky)
4. ostatné súčasti zvislých dopravných značiek a zariadení 24 mesiacov

7.4 Záručná doba na vodorovné dopravné značenie je:

1. 1 rok - jednozložková farba
2. 3 roky - štruktúrovaný dvojzložkový plast
3. 3 roky - protišmykový povrch.

**Čl. 8**

**SANKCIE**

8.1 V prípade zistenia vád a nedorobkov Diela alebo ak Dielo nebude vykonané v požadovanej kvalite vyhradzuje si Objednávateľ právo uplatniť voči Dodávateľovi zmluvnú pokutu vo výške 10% z ceny Diela .

8.2 Objednávateľ má právo na zmluvnú pokutu:

1. vo výške 0,2% z  ceny Diela za každý začatý deň omeškania so začatím vykonávania Diela podľa bodu 3.5 tejto zmluvy  a/alebo za každý začatý deň omeškania s riadnym vykonaním a odovzdaním Diela podľa bodu 3.5 tejto zmluvy a/ alebo za každý začatý deň omeškania s odstránením nedostatkov Diela v primeranom termíne podľa bodu 7.2 tejto zmluvy,
2. vo výške 500,00 eur (slovom päťsto eur) za každé nedodržanie podmienok plnenia Diela dohodnutých v bode 6.19 tejto zmluvy .

8.3 Zmluvnú pokutu podľa bodov 8.1 a 8.2 tohto článku je Dodávateľ povinný uhradiť na základe vystavenej a doručenej faktúry Objednávateľa, so splatnosťou 15 (pätnásť) dní odo dňa jej doručenia Dodávateľovi.

8.4 Ak je Objednávateľ v omeškaní s úhradou faktúry vystavenej Dodávateľom a doručenej Objednávateľovi, má Dodávateľ právo uplatniť si úrok z omeškania vo výške 0,2 % z  ceny Diela za každý začatý deň omeškania.

8.5 Úrok z omeškania podľa bodu 8.4 tohto článku je Objednávateľ povinný uhradiť na základe vystavenej a doručenej faktúry Dodávateľa so splatnosťou 15 (pätnásť) dní odo dňa jej doručenia Objednávateľovi.

8.6 Pre účely tohto článku 8 sa cenou Diela rozumie cena uvedená na faktúre za vykonanie jednotlivej časti Diela, ktorej sa týka porušenie povinností podľa tohto článku 8.

**Čl. 9**

**ZODPOVEDNOSŤ ZA ŠKODU**

9.1 Dodávateľ zodpovedá za všetky škody, ktoré vzniknú Objednávateľovi, alebo tretej osobe v dôsledku porušenia jeho povinností, vyplývajúcich z tejto zmluvy.

9.2 V prípade vzniku škody porušením povinností vyplývajúcich z tejto zmluvy ktorejkoľvek zmluvnej strane, má druhá strana nárok na náhradu vzniknutej škody.

**Čl. 10**

**KONTAKTNÉ ÚDAJE**

* 1. Kontaktné údaje o poverenom zamestnancovi Objednávateľa:

meno a priezvisko: Mgr. Rastislav Dobrovodský

tel.: 033/3236105

mobil: 0905920037

e-mail: rastislav.dobrovodsky@trnava.sk

* 1. Kontaktné údaje o zodpovednej osobe za Dodávateľa:

meno a priezvisko:

tel.:

mobil:

e-mail:

* 1. V prípade akejkoľvek zmeny údajov uvedených v tomto článku zmluvy sa príslušná zmluvná strana zaväzuje bezodkladne informovať písomne druhú zmluvnú stranu, pričom zmena je pre strany účinná dňom doručenia písomného oznámenia o zmene takéhoto kontaktného údaju.

**Čl. 11**

**SUBDODÁVATELIA**

* 1. Ak bude Dodávateľ zabezpečovať plnenie predmetu zmluvy prostredníctvom subdodávateľov, zodpovedá za plnenie predmetu zmluvy tak, akoby plnil on sám. Dodávateľ zodpovedá za odbornú starostlivosť pri výbere subdodávateľa a je povinný zabezpečiť, aby subdodávatelia plnili príslušné povinnosti vyplývajúce z tejto zmluvy.
	2. Zoznam subdodávateľov s uvedením predmetu zmluvy, ktorý majú plniť, tvorí Prílohu č. 4 tejto zmluvy. Každý subdodávateľ musí spĺňať podmienky účasti týkajúce sa osobného postavenia podľa § 32 ods. 1 písm. e) a f) zákona o verejnom obstarávaní a nesmú u neho existovať dôvody na vylúčenie podľa § 40 ods. 6 písm. a) – g) a ods. 7 a 8 zákona o verejnom obstarávaní (oprávnenie uskutočňovať stavebné práce a/alebo poskytovať službu a/alebo dodávať tovar sa preukazuje vo vzťahu k tej časti predmetu zmluvy, ktorý ma subdodávateľ plniť) a ak má povinnosť zapisovať sa do registra partnerov verejného sektora, musí byť zapísaný v registri partnerov verejného sektora.
	3. Dodávateľ je povinný oznámiť bezodkladne Objednávateľovi akúkoľvek zmenu údajov o subdodávateľovi.
	4. Dodávateľ je povinný vopred predložiť Objednávateľovi návrh na zmenu alebo doplnenie subdodávateľov uvedených v Prílohe č. 4 tejto zmluvy Objednávateľ písomne upovedomí Dodávateľa o svojom rozhodnutí v lehote do 7 (siedmich) dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody.
	5. Každý nový subdodávateľ musí spĺňať podmienky účasti týkajúce sa osobitného postavenia podľa § 32 ods. 1 písm. e) a f) zákona o verejnom obstarávaní a nesmú u neho existovať dôvody na vylúčenie podľa § 40 ods. 6 písm. a) – g) a ods. 7 a 8 zákona o verejnom obstarávaní (oprávnenie uskutočňovať stavebné práce a/alebo poskytovať službu a/alebo dodávať tovar sa preukazuje vo vzťahu k tej časti predmetu zmluvy, ktorý ma subdodávateľ plniť) a ak má povinnosť zapisovať sa do registra partnerov verejného sektora, musí byť zapísaný v registri partnerov verejného sektora.
	6. Časť Diela, ktorej vykonávaním poveril Dodávateľ na základe zmluvného vzťahu Subdodávateľa, nesmie byť zverená Subdodávateľom tretej osobe.
	7. Každé poverenie tretej osoby vykonaním časti Diela a každá zmena Subdodávateľa bez predchádzajúceho písomného súhlasu Objednávateľa sa považuje za podstatné porušenie zmluvy.

**Čl. 12**

**PLATNOSŤ ZMLUVY A UKONČENIE ZMLUVY**

* 1. Táto zmluva sa uzatvára s platnosťou na dobu určitú 12 mesiacov alebo do vyčerpania finančného limitu za sumárne poskytnuté plnenie podľa tejto zmluvy, dohodnutého v článku 4 tejto zmluvy, podľa toho, ktorá z uvedených skutočností nastane skôr.
	2. Túto zmluvu možno ukončiť pred uplynutím doby platnosti zmluvy:
1. písomnou dohodou oboch zmluvných strán,
2. odstúpením od zmluvy podľa bodu 12.3 tohto článku zmluvy,
3. písomnou výpoveďou Objednávateľa, bez uvedenia dôvodu, s výpovednou dobou 1 (jeden) mesiac. Výpovedná doba začína plynúť prvým dňom kalendárneho mesiaca nasledujúceho po mesiaci, v ktorom bola doručená výpoveď.
4. písomnou výpoveďou Dodávateľa z dôvodu neuhradenia ceny za Dielo podľa riadne vystavenej a doručenej faktúry podľa článku 5 tejto zmluvy, s výpovednou dobou 1 (jeden) mesiac. Výpovedná doba začína plynúť prvým dňom kalendárneho mesiaca nasledujúceho po mesiaci, v ktorom bola doručená výpoveď.
	1. Zmluvné strany sa dohodli, že môžu od tejto zmluvy odstúpiť v prípade podstatného porušenia tejto zmluvy a v prípadoch ustanovených zákonom. Za podstatné porušenie tejto zmluvy sa považuje: omeškanie Dodávateľa s vykonaním Diela na základe objednávky o viac ako 30 (tridsať) dní, opakované porušenie povinnosti zhotoviteľa vykonať Dielo v požadovanej kvalite alebo opakované zistenie vád a nedorobkov Diela, pričom za opakované sa považuje preukázateľné porušenie/zistenie dvakrát a viackrát, neodstránenie nedostatkov Diela zo strany Dodávateľa v lehote dohodnutej v bode 7.2, poverenie tretej osoby vykonaním časti Diela a/alebo každá zmena Subdodávateľa bez predchádzajúceho písomného súhlasu Objednávateľa.

Odstúpenie od zmluvy nadobudne účinnosť dňom doručenia písomného oznámenia zmluvnej strany o odstúpení od zmluvy druhej zmluvnej strane. Odstúpením od zmluvy zmluva zaniká. Odstúpenie od zmluvy sa nedotýka nároku na náhradu škody vzniknutej porušením zmluvy, zmluvných pokút a všetkých ďalších ustanovení, ktoré podľa prejavenej vôle zmluvných strán alebo vzhľadom na svoju povahu majú trvať aj po ukončení zmluvy. Za práce a dodávky vykonané v súlade s touto zmluvou do okamihu odstúpenia Objednávateľa od zmluvy má Dodávateľa nárok na úhradu príslušnej časti ceny za Dielo. Objednávateľ je oprávnený do záverečného vyúčtovania si započítať straty, škody a sankcie vzniknuté v dôsledku porušenia zmluvných povinností zo strany Dodávateľa, prípadne do doby ich vysporiadania je oprávnený zadržať neuhradené platby.

* 1. Pri ukončení zmluvného vzťahu si zmluvné strany vzájomne vysporiadajú svoje záväzky ku dňu ukončenia zmluvy.

**Čl. 13**

**ZÁVEREČNÉ USTANOVENIA**

13.1 Na vzťahy medzi zmluvnými stranami, vyplývajúce z tejto zmluvy, ale ňou výslovne neupravené, sa vzťahujú príslušné ustanovenia Obchodného zákonníka a zákona o verejnom obstarávaní.

13.2 Zmeny zmluvy možno uskutočniť len písomne po predchádzajúcej dohode obidvoch zmluvných strán formou písomného dodatku k tejto zmluve, inak je zmena či doplnenie neplatné.

13.3 Zmluvné strany výslovne prehlasujú, že táto zmluva zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.

13.4 Zmluva je vyhotovená v štyroch rovnopisoch, z toho 3 vyhotovenia dostane Objednávateľ a 1 vyhotovenie dostane Dodávateľ.

* 1. Táto zmluva nadobúda platnosť dňom podpísania zmluvnými stranami. Táto zmluva nadobúda účinnosť dňom nasledujúcim po zverejnení v centrálnom registri zmlúv.
	2. Neoddeliteľné prílohy:
1. Opis predmetu zákazky
2. Technická špecifikácia plnenia
3. Cenová ponuka dodávateľa
4. Zoznam subdodávateľov

 V Trnave, dňa ........................ V .................., dňa...................

 ........................................................ ........................................................

Objednávateľ Dodávateľ

JUDr. Peter Bročka, LL.M

primátor mesta

Príloha č.1 zmluvy: Opis predmetu zákazky

Príloha č.2 zmluvy: Technická špecifikácia plnenia

Príloha č.3 zmluvy: Cenová ponuka dodávateľa

Príloha č.4 zmluvy: Zoznam subdodávateľov

Na realizácii predmetu zákazky:

**[ ]** sa nebudú podieľať subdodávatelia a celý predmet uskutočníme vlastnými kapacitami.

**[ ]** sa budú podieľať nasledovní subdodávatelia :

|  |  |  |  |  |  |
| --- | --- | --- | --- | --- | --- |
|  | **Subdodávateľ**(obchodné meno, sídlo alebo miesto podnikania, IČO) | **Osoba oprávnená konať za subdodávateľa**(meno a priezvisko, adresa pobytu, dátum narodenia ) | **Popis prác vykonávaných subdodávateľom** | **Podiel plnenia zmluvy v % z celkového objemu** | **Podiel plnenia zmluvy vo finančnom vyjadrení v Eur bez DPH** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

*Upozornenie: Subdodávateľ musí spĺňať podmienky účasti týkajúce sa osobného postavenia podľa § 32 ods. 1 písm. e) a f) zákona o verejnom obstarávaní a nemôžu existovať u neho dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní (oprávnenie dodávať tovar, uskutočňovať stavebné práce alebo poskytovať službu preukazuje subdodávateľ vo vzťahu k tej časti predmetu zákazky, ktorú má plniť)* *a ak* *má povinnosť zapisovať sa do registra partnerov verejného sektora, musí byť zapísaný v registri partnerov verejného sektora.*